b'\n_START_ARTICLE_\nGausvik\n_START_PARAGRAPH_\nGausvik er ei bygd i Harstad kommune, mellom Haukeb\xc3\xb8 i s\xc3\xb8r og Fauskev\xc3\xa5g i nord, med ca. 200 innbyggere. Bygda ligger i Gausvika, som har f\xc3\xa5tt navnet etter halv\xc3\xb8ya Gaus\xc3\xb8ya, som har form som minner om ei g\xc3\xa5s._NEWLINE_Gausvik skole er en barneskole med elever fra 1. til 7. klasse fra Sandtorg i s\xc3\xb8r til Lilleng i nord. I 2008 ble Smeskogan barnehage, som tidligere hadde holdt til i underetasjen til Gausvik kapell, flyttet til et nytt bygg knyttet til skolen. H\xc3\xb8sten 2012 ble skolen nedlagt._NEWLINE_Omkring 1990 var det postkontor og to landhandlere i bygda \xe2\x80\x93 alle er n\xc3\xa5 nedlagt._NEWLINE_Gausvik har i de siste \xc3\xa5r opplevd en vekst i innbyggertall, da flere barnefamilier har valgt \xc3\xa5 flytte til bygda. Dette er folk som overhodet ikke har noen tilknytning til bygda og tidligere innbyggere som har valgt \xc3\xa5 flytte hjem for \xc3\xa5 stifte familie. Dette har f\xc3\xb8rt til en lang kamp for \xc3\xa5 f\xc3\xa5 gang og sykkelsti i bygda, et arbeid som p\xc3\xa5g\xc3\xa5r (2013)._NEWLINE_I tillegg til skolen har bygda ogs\xc3\xa5 sitt eget sangkor, Gausvik Blandakor, som ofte stiller til konsert b\xc3\xa5de i hjembygda og andre plasser.'